། །བཅོམ་ལྡན་འདས་མའི་བདག་བསྐྱེད་སྒོམ་ཚུལ་གྱི་
ཐོ་ཡིག་དང་ཚོགས་མཆོད་འབུལ་ཚུལ་ཨུཏྤལ་
དམར་པོའི་ལྕགས་ཀྱུ་ཞེས་བྱ་བ་
བཞུགས་སོ།།
ན་མོ་གུ་རུ། འདིར་རྗེ་བཙུན་མ་ཀུ་རུ་ཀུལླེའི་སྒྲུབ་ཐབས་ཀྱི་ཐོག་མཐའ་བར་གསུམ་གྱི་
འདོན་ཐོ་དགོད་པར། ཐོག་མར་སྐྱབས་འགྲོ་ནི་རང་གི་མདུན་གྱི་ཐད་དྲང་དུ་པདྨ་འདབ་མ་བཞི་བའི་ལྟེ་
བར་བླ་མ། མདུན་དུ་ཡི་དམ། གཡས་སུ་སངས་རྒྱས། རྒྱབ་ཏུ་ཆོས། གཡོན་དུ་དགེ་འདུན་རྣམས་གསལ་
གདབ་ལ། བདག་དང་འགྲོ་བ་ནམ་མཁའ་དང་མཉམ་པའི་སེམས་ཅན་ཐམས་ཅད་
དུས་འདི་ནས་བཟུང་སྟེ་བྱང་ཆུབ་སྙིང་པོ་ལ་མཆིས་ཀྱི་བར་དུ། དཔལ་ལྡན་བླ་མ་
དམ་པ་རྣམས་ལ་སྐྱབས་སུ་མཆིའོ། །རྫོགས་པའི་སངས་རྒྱས་བཅོམ་ལྡན་འདས་
རྣམས་ལ་སྐྱབས་སུ་མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །འཕགས་
པའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་སྐྱབས་འགྲོ་བཞི་སྐོར་ཚར་བདུན། བླ་མ་
དང་དཀོན་མཆོག་རིན་པོ་ཆེ་རྣམ་པ་གསུམ་ལ་ཕྱག་འཚལ་ཞིང་སྐྱབས་སུ་མཆིའོ།།
ཁྱེད་རྣམས་ཀྱིས་བདག་གི་རྒྱུད་བྱིན་གྱིས་བརླབ་ཏུ་གསོལ། །ཞེས་པ་ལན་གསུམ།
བསྟན་པ་དང་སེམས་ཅན་གྱི་དོན་དུ་རབ་འབྱམས་དབང་གི་འཕྲིན་ལས་བསྒྲུབ་་་
པར་བྱ། དེའི་ཕྱིར་དུ་བཅོམ་ལྡན་འདས་མ་ཀུ་རུ་ཀུལླེ་བསྒྲུབ་པར་བྱའོ། །ཞེས་སེམས་
བསྐྱེད་ལན་གསུམ། བརྒྱུད་འདེབས་ནི། སྲིད་གསུམ་དབང་མཛད་རྗེ་བཙུན་རིག་བྱེད་མ། །
ཞེས་པ་ནས། པདྨ་གར་དབང་གྲུབ་པའི་ས་ཐོབ་ཤོག །ཅེས་པའི་བར་བརྗོད། བླ་མ་རྣམས་རིམ་
གྱིས་འོད་གསལ་བདེ་བ་ཆེན་པོའི་ངང་དུ་རང་ལ་ཐིམ་པའི་མོས་པ་བྱེད། རྡོར་སེམས་སྒོམ་བཟླས་ནི། རང་
182

བཅོམ་ལྡན་འདས་མའི་བདག་བསྐྱེད་སྒོམ་ཚུལ་གྱི་ཐོ་ཡིག་དང་ཚོགས་མཆོད་འབུལ་ཚུལ་བཞུགས།
གི་སྤྱི་བོར་བཾ་ལས་པདྨ་དང་ཨཱཿལས་ཟླ་བའི་སྟེང་དུ་ཧཱུཾ་ལས་རྡོ་རྗེ་དཀར་པོ་ཧཱུཾ་
གིས་མཚན་པ་ལས་འོད་ཟེར་འཕྲོས། སེམས་ཅན་གྱི་དོན་བྱས་ཚུར་འདུས་ཡོངས་
སུ་གྱུར་པ་ལས། རང་གི་རྩ་བའི་བླ་མ་རྡོ་རྗེ་སེམས་དཔའི་རྣམ་པ་ཅན་ཞབས་རྡོ་
རྗེའི་སྐྱིལ་ཀྲུང་དུ་བཞུགས་པ། ཞལ་གཅིག་ཕྱག་གཉིས་པ། གཡས་རྡོ་རྗེ་ཐུགས་
ཀར་བསྣམས་ཤིང་། གཡོན་དྲིལ་བུ་དཀུར་བརྟེན་པ། རིན་པོ་ཆེའི་དབུ་རྒྱན་དང༌།
སྙན་རྒྱན་དང་། ཕྱག་གདུབ་ཞབས་གདུབ་ལ་སོགས་རྒྱན་དུ་མས་བརྒྱན་པ། དར་
སྣ་ཚོགས་ཀྱི་སྟོད་གཡོགས་དང་། སྨད་གཡོགས་ཅན། འོད་ཟེར་དཀར་པོ་ཤས་ཆེ་
བའི་འོད་སྣ་ཚོགས་པ་ཕྱོགས་ཐམས་ཅད་དུ་འཕྲོས་པས་སེམས་ཅན་ཐམས་ཅད་་་
ཀྱི་སྡིག་སྒྲིབ་སེལ་བ། དེའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ། ཐུགས་ཀའི་
ཧཱུཾ་ལས་འོད་ཟེར་འཕྲོས། རྩ་བརྒྱུད་ཀྱི་དཔལ་ལྡན་བླ་མ་རྣམས་སྤྱན་དྲངས་ནས་
རྡོ་རྗེ་སེམས་དཔའ་ལ་ཐིམ།
དཔལ་ལྡན་བླ་མ་དམ་པ་རྣམས་དང་བཅོམ་ལྡན་
འདས་རྡོ་རྗེ་སེམས་དཔས་བདག་གི་སྡིག་པ་དང་སྒྲིབ་པ་ཐམས་ཅད་བྱང་ཞིང་་་་་
དག་པར་མཛད་དུ་གསོལ། ཞེས་གསོལ་བ་བཏབ་པས། ཞབས་ཀྱི་མཐེ་བོང་ལས་
ཡེ་ཤེས་ཀྱི་བདུད་རྩིའི་རྒྱུན་བབས། རང་གི་སྤྱི་བོའི་ཚངས་བུག་ནས་ཞུགས་ལུས་
ཤེལ་སྒོང་ལྟར་དག་པར་གྱུར་པར་བསམས་ལ། ཡི་གེ་བརྒྱ་བ་ཅི་མང་དང༌། ཨོྃ་བཛྲ་ས་ཏྭ་ཧཱུཾ།
ཞེས་པའི་མཚན་སྔགས་ཅི་འགྲུབ་བཟླཟླ། མཐར། བདག་ནི་མི་ཤེས་རྨོངས་པ་ཡིས། །དམ་ཚིག་
ལས་ནི་འགལ་ཞིང་ཉམས། །བླ་མ་མགོན་པོས་སྐྱབས་མཛོད་ཅིག །གཙོ་བོ་རྡོ་རྗེ་
འཛིན་པ་སྟེ། །ཐུགས་རྗེ་ཆེན་པོའི་བདག་ཉིད་ཅན། །འགྲོ་བའི་གཙོ་ལ་བདག་
སྐྱབས་མཆི། །རྡོ་རྗེ་སེམས་དཔའ་རང་ལ་ཐིམ་པས་རྒྱུད་བྱིན་གྱིས་བརླབས་པར་
གྱུར། དེ་ནས་ཚོགས་ཞིང་ནི། ང་ཉིད་རྗེ་བཙུན་བཅོམ་ལྡན་འདས་མ་ཀུ་རུ་ཀུལླེ་ཞལ་
གཅིག་ཕྱག་གཉི ས་མར་གསལ་བའི། ཞེས་པ་ནས། ཚད་མེད་བཞི་བསྒོམས་པའི་བར་གཞུང་ལྟར་
བྱེད། ཤཱུ་ནྱ་ཏས་སྟོང་པར་སྦྱངས་ཏེ། ཆོས་སྐུའི་ལམ་ཁྱེར་བསྒོམས། ཧྲཱིཿདམར་པོ་ལས་ཨུཏྤལ་དམར་པོ་ཧྲཱིཿ
183

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ས་མཚན་པ་བསྒོམས་ཏེ་ལོངས་སྐུའི་ལམ་ཁྱེར་བསྒོམས།
འོད་ཟེར་སྤྲོ་བསྡུ་བྱས་ཏེ་རང་ཉིད་བཅོམ་ལྡན་
འདས་ཀུ་རུ་ཀུལླེར་བསྒོམས་ལ་སྐྱེ་བ་སྤྲུལ་སྐུའི་ལམ་ཁྱེར་བསྒོམས། ཡེ་ཤེས་པ་སྤྱན་འདྲེན་དབང་བསྐུར་རྒྱས་
གདབ། བདུད་རྩི་མྱང་བ་ལྷ་མོ་བརྒྱད་ཀྱིས་མཆོད་ཅིང་བསྟོད་པ་རྣམས་གཞུང་བཞིན་བྱ། བསྙེན་པ་དངོས་
གཞིའི་སྐབས་དམིགས་པ་
ས་པ་ནི། རང་ཀུ་རུ་ཀུལླེར་གསལ་བའི་ཐུགས་ཀའི་ཧྲཱིཿལས་འོད་ཟེར་འཕྲོས། སངས་
རྒྱས་སྲས་བཅས་ཀྱི་ཐུགས་གཉིས་སུ་མེད་པའི་ཡེ་ཤེས་དང༌། པཎྜི་ཏ་རྣམས་ཀྱི་ཤེས་རབ། འཁོར་ལོས་བསྒྱུར་
རྒྱལ་སོགས་སྐྱེ་འགྲོ་བསོད་ནམས་ཅན་རྣམས་ཀྱི་བཀྲག་མདངས་གཟི་བརྗིད་རིན་པོ་ཆེ་དང་སྨན་གྱི་ནུས་་་་་་
མཐུ་ཐམས་ཅད་འོད་ཟེར་དམར་པོའི་རྣམ་པར་རང་ལ་ཐིམ།
སྣོད་བཅུད་ཐམས་ཅད་རང་གི་དབང་དུ་
འདུས་ཤིང་ཡོན་ཏན་དང་དཔལ་འབྱོར་དང་ཚེ་དང་ཡེ་ཤེས་རྒྱས་པར་བསམས་ལ་བཟླས་པ་བྱ་ཞིང་
དམིགས་པའི་གནད་ཞིབ་པར་ཞལ་ལས་ཤེས་པར་བྱའོ། །བཟླས་པའི་མཇུག་ཏུ་ལུས་གནད་བཅོས་ཏེ་རླུང་རོ་
བསལ། རང་བཅོམ་
མ་ལྡན་འདས་མར་གསལ་བའི་ལུས་ཀྱི་དབུས་དྲང་ཐད་དུ་རྩ་དབུ་མ་གསལ་ལ་དྭངས་པ་
ཏིལ་མར་གྱི་མར་མེ་ལྟ་བུ། དམར་ལ་སྣུམ་པ་རྒྱ་སྐྱེགས་ཀྱི་ཁུ་བ་ལྟ་བུ། འཇམ་ལ་མཉེན་པ་པདྨའི་འདབ་མ་ལྟ་
བུ། དྲང་ཞིང་འདྲོང་བ་ཆུ་ཤིང་གི་སྡོང་བོ་ལྟ་བུ། ཡར་སྣ་སྨིན་མཚམས་སུ་ཟུག་པ། གཡས་སུ་རོ་མ་དམར་མོ་
དང་། གཡོན་དུ་རྐྱང་མ་དཀར་མོ་གཉིས་ཀའི་ཡར་སྣེ་སྣ་བུག་གཉིས་སུ་ཟུག་པ། གསུམ་གའི་མར་སྣེ་ལྟེ་འོག་
སོར་བཞི་ཙམ་གྱི་ཐད་དུ་ཡོད་པ། དེ་ལས་གདུགས་རྩིབས་གྱེས་པ་བཞིན་དུ་སྤྱི་བོ། མགྲིན་པ། སྙིང་ག ལྟེ་བ་
རྣམས་སུ་རྩའི་འཁོར་ལོ་འདབ་མ་རིམ་པ་བཞིན་དུ་སུམ་ཅུ་རྩ་གཉིས་པ་དང་། བཅུ་དྲུག་པ་དང་། བརྒྱད་པ་
དང་། དྲུག་ཅུ་རེ་བཞིའི་བར་རྣམས་གསལ་གདབ། དེ་དག་གི་ལྟེ་བར་མས་ནས་རིམ་པ་བཞིན་དུ་ཨོཾ་ཡིག་
མགོ་གྱེན་དུ་བསྟན་པ། ཧཱུཾ་ཡིག་མགོ་ཐུར་དུ་བསྟན་པ། ཨོཾ་ཡིག་མགོ་གྱེན་དུ་བསྟན་པ། ཧཾ་ཡིག་མགོ་ཐུར་དུ་
བསྟན་པ་དེ་ཐམས་ཅད་ཟླ་ཚེས་ཐིག་ལེ་ནཱ་ད་དང་བཅས་པ་ཀྱཻ་རྡོར་ལྟར་བཀོད་ལ། སྙིང་གའི་རྩ་འཁོར་གྱི་
དྷཱུ་ཏིའི་དབུས་སུ་ཧཱུཾ་ཡིག་གི་མདུན་དུ་ཧྲཱིཿཡིག་དམར་པོ་འོད་འབར་བ་ཞིག་གསལ་བཏབ་སྟེ། ལྟེ་བའི་གཏུམ་
མོའི་མེ་འོད་དབུ་མའི་ལམ་ནས་གྱེན་དུ་སོང་བ་དྷཱིཿལ་ཕོག་པས་ཤིན་ཏུ་གསལ་ཞིང་འཚེར་བར་གྱུར། ཧྲཱིཿདེ་
ལས་འོད་ཟེར་སྤོས་རིང་གི་དུ་བ་ལྟ་བུ་ཞིག་ཡར་སོང་། སྤྱི་བོའི་ཧཾ་ཡིག་ཤེལ་ལ་དར་སྐུད་བརྒྱུད་པ་ལྟར་ཕུག་
སྟེ། མགོ་བོའི་གཡོན་ནས་བསྐོར། རྣ་བ་གཡས་ནས་ཐོན། མདའ་གཞུ་རྣ་བའི་དྲུང་དུ་བཀར་བའི་མདའི་ལྟོང་
184

བཅོམ་ལྡན་འདས་མའི་བདག་བསྐྱེད་སྒོམ་ཚུལ་གྱི་ཐོ་ཡིག་དང་ཚོགས་མཆོད་འབུལ་ཚུལ་བཞུགས།
ནས་ཞུགས་ཏེ་དེའི་ནང་བརྒྱུད་ཨུཏྤ་ལའི་མདེའུ་རྒྱས་པར་བྱས་པའི་རྩེ་ནས། འོད་ཟེར་ཕྱིར་འཕྲོས་སྐྱེ་འགྲོ་
ཐམས་ཅད་ལ་ཕོག དེ་རྣམས་ཀྱི་རྣམ་ཤེས་ཀྱི་རྟེན་དྲོད་དང་ཐིག་ལེ་ལྷན་སྐྱེས་ཀྱི་བདེ་བ་ཆེན་པོའི་རང་
བཞིན་འོད་དམར་པོའི་རྣམ་པར་ཞུ། ཚུར་འདུས་ཨུཏྤལའི་མདེའུའི་ནང་དུ་འུབ་ཀྱིས་བསྡུས། མདའི་ལྟོང་
ནས་ཐོན་རྣ་བ་གཡས་པར་ཞུགས། མགོའི་གཡས་སུ་བསྐོར་ཏེ་སྤྱི་བོའི་ཧཾ་ཡིག་དང་འདྲེས་ཏེ་བྱང་ཆུབ་ཀྱི་
སེམས་སུ་ཞུ་བ་དབུ་མའི་ནད་བརྒྱུད་སྙིང་གའི་ཧྲཱིཿལ་ཐིམ། དེའི་རྐྱེན་གྱིས་ལུས་ཀྱི་རྩ་སྟོང་ཕྲག་བདུན་ཅུ་རྩ་
གཉིས་ནས་བྱང་སེམས་བ་མོ་ལྟ་བུ་བབས་ཏེ་བདེ་ཆེན་གྱི་འཁོར་ལོ་གང་ཞིང་རྒྱས་པར་བྱས། རིམ་གྱིས་དབུ་
མའི་ལམ་ནས་མར་བབས། མགྲིན་པ་སྙིང་ག་ལྟེ་བ་གསང་གནས་རྣམས་སུ་བབས་པས་དགའ་བཞི་རིམ་པར་
དྲངས་ལ། ཁྱད་པར་ལྷན་སྐྱེས་ཀྱི་ཚེ་རང་གི་ལུས་ཀྱི་སྟོད་སྨད་ནས་སྙིང་གའི་ཧྲཱིཿལ་སྡུད་ཅིང་མཐར་ནཱ་ད་
ཡང་མི་དམིགས་པར་བྱ་སྟེ། གང་ལ་ཐོག་མ་དབུས་མཐའ་མེད། །སྲིད་མེད་མྱ་ངན་འདས་པ་མེད། །འདི་ནི་
མཆོག་ཏུ་བདེ་ཆེན་ཉིད། །བདག་མེད་གཞན་ཡང་ཡོད་མ་ཡིན། །ཞེས་པའི་དོན་ལྟར་ཡིན་ཅིང་། སྐྱེ་འགགས་
གནས་གསུམ་དང་བྲལ་ཞིང་། འཁོར་འདས་ཀྱི་མཐའ་ལས་གྲོལ་བ། གང་ཟག་དང་ཆོས་ཀྱི་བདག་མེད་པའི་
དེ་ཁོ་ན་ཉིད་དང་ལྷན་སྐྱེས་ཀྱི་བདེ་བ་དེ་ཉིད་སྦྱར་ཏེ་རྩེ་གཅིག་ཏུ་མཉམ་པར་བཞག་གོ
།དབང་སྡུད་ཀྱི་
མཐའ་དམིག གས་མེད་ལ་བསྐྱལ་བ་འདི་ས་སྐྱ་པའི་ཟབ་ཆོས་ངོ་མཚར་ཤིན་ཏུ་ཆེ་བ་ལགས། དེ་ནས་ཆག་ལོ་
རིན་ཆེན་རྣམ་རྒྱལ་གྱི་མན་ངག་ལྟར་རང་བཅོམ་ལྡན་འདས་མར་གསལ་བའི་ལྟེ་བར་ཉི་དཀྱིལ་གྱི་སྟེང་དུ་་་་
ཧྲཱིཿཡིག་བསྒོམ་ཞིང་། དེ་ཡང་རླུང་སྔགས་སེམས་གསུམ་དབྱེར་མེད་བདག་ཉིད་དུ་བལྟས་ལ། རླུང་འབྱུང་
འཇུག་གནས་གསུམ་ཡི་གེ་བརྒྱད་པའི་སྔགས་ཀྱི་གདངས་སུ་མོས་ལ་བསྒོམས། མཐར་ཡིག་བརྒྱས་ལྷག་ཆད་
བསྐང་། མཆོད་བསྟོད་སྔར་ལྟར་བྱེད། གཏོར་མ་བདུད་རྩི་ལྟར་བྱིན་གྱིས་བརླབས། བཅོམ་ལྡན་འདས་
མ་མདུན་གྱི་ནམ་མཁར་སྤྱན་དྲངས། པདྨ་ཀཱ་མ་ལ་ཡེ་སྟཱཾ། བཅོམ་ལྡན་འདས་མའི་
ལྗགས་འོད་ཀྱི་སྦུ་གུས་གཏོར་མའི་བཅུད་དྲངས་ཏེ་གསོལ་བར་གྱུར་པར་བསམས་ལ།
ཨོཾ་ཀུ་རུ་ཀུལླེ་ས་པ་རི་ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་གསུམ་མམ་བདུན་
གྱིས་གཏོར་མ་དབུལ། མཆོད་པ་དང་ནང་མཆོད་ཕུལ། རྒྱལ་བའི་ཡེ་ཤེས་གཅིག་བསྡུས་བཅོམ་
ལྡན་མ། །ཞེས་པ་ནས། དབང་དུ་འདུས་ནས་བདེ་ལ་འགོད་པར་ཤོག །ཅེས་པའི་བར་གྱིས་
185

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བསྟོད། ཡིག་བརྒྱ་ལན་གསུམ་བཟླ་ཞིང་། མ་རྙེད་ཡོངས་སུ་མ་ཤེས་དང་། །ཞེས་སོགས་ཀྱིས་ནོངས་
པ་བཟོད་པར་གསོལ། འདིར་ནི་གཟུགས་དང་ལྷན་ཅིག་ཏུ། །ཞེས་པ་ནས། བཛྲ་ཡེ་སྭཱཧཱ།
ཞེས་པའི་བར་གྱིས་རྟེན་ལ་བརྟན་བཞུགས་བྱ། ཧྲཱིཿམཚན་ཙམ་ཐོས་པས་ཡིད་བཞིན་རེ་བ་
སྐོང༌། །ཞེས་པ་ནས། ཚེ་རབས་ཀུན་ཏུ་རྗེས་སུ་འཛིན་པར་ཤོག །ཅེས་པའི་བར་གྱིས་སྨོན་
མ་གདབ། རང་རྗེ་བཙུན་མར་གསལ་བ་སྐུའི་སྟོད་སྨད་ནས་རིམ་གྱིས་འོད་དུ་ཞུ་
སྟེ་ཐུགས་ཀའི་ས་བོན་ལ་ཐིམ། དེ་ཡང་རིམ་གྱིས་འོད་དུ་ཞུ་སྟེ་མི་དམིགས་པར་
སྟོང་པར་གྱུར། སྟོང་པའི་ངང་ལས་རང་ཉིད་རྗེ་བཙུན་མ་ཀུ་རུ་ཀུལླེ་ཞལ་གཅིག་
ཕྱག་གཉིས་མར་གསལ་བའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ་གིས་
མཚན་པར་གྱུར།
ཤིས་བརྗོད་ནི། འགྲོ་ལ་རྗེས་ཆགས་པདྨ་རཱ་གའི་མདངས། །སྣང་
གསལ་ཉི་འོད་འཁྱིལ་བའི་མདངས་འཕྲོག་ཅིང་། །ཁམས་གསུམ་དབང་ཕྱུག་
རིགས་ཀྱི་བདག་པོ་གང་། །གར་དབང་རྡོ་རྗེ་འཆང་གི་བཀྲ་ཤིས་ཤོག །འཁོར་
འདས་ཆོས་ཀུན་སེམས་ཀྱི་རང་བཞིན་ལས།
།སྒྱུ་འཕྲུལ་དྲ་བའི་ཟློས་གར་རབ་
རྩེན་ཞིང༌། །མ་རུངས་ཐམས་ཅད་བྲན་དུ་འཁོར་ནུས་པར། །དབང་བསྒྱུར་ལྷུན་
གྱིས་གྲུབ་པའི་བཀྲ་ཤིས་ཤོག །རྒྱལ་བ་སྐྱེད་མཛད་བདེ་སྟོང་མྱོས་མའི་སྐུ། །ཕྱོགས་
བཅུའི་ཞིང་ཀུན་ཁྱབ་པའི་འོད་འཕྲོ་ཞིང༌། །དྲན་པས་སྲིད་གསུམ་དབང་བསྒྱུར་
འདོད་པའི་ལྷ། །བཅོམ་ལྡན་རིག་བྱེད་ལྷ་མོའི་བཀྲ་ཤིས་ཤོག །གང་གསུང་བཟླས་
བརྗོད་མྱུར་མགྱོགས་ཐུགས་རྗེའི་མངའ། །ངག་གི་གཞུ་ལས་གདོད་མའི་སྙིང་ཕུག་
སྟེ། །དགེ་མཚན་དཔའ་མོའི་ལེགས་བྱས་ཉིད་སྩོལ་བའི། །རབ་སྔགས་བཟླས་
བརྗོད་ཟབ་མོའི་བཀྲ་ཤིས་ཤོག །རྩ་གསུམ་འབར་བའི་ཟེའུ་འབྲུ་བཞད་པའི་རྩེར།།
ཀུན་སྣང་ཧྲཱིཿ ཡིག་འཆར་ཀའི་འོད་དཀྲིས་ཅན། །དྲེགས་ལྡན་སྙིང་ནང་ཁུ་བཅུད་
འདྲེན་པའི་མཚོན། །རང་གསལ་བདེ་ཆེན་མཆོག་གི་བཀྲ་ཤིས་ཤོག །ལུས་ཅན་
186

བཅོམ་ལྡན་འདས་མའི་བདག་བསྐྱེད་སྒོམ་ཚུལ་གྱི་ཐོ་ཡིག་དང་ཚོགས་མཆོད་འབུལ་ཚུལ་བཞུགས།
ཀུན་གྱི་གདོད་མའི་དེ་ཉིད་དང་། །གཅིག་མིན་གཉིས་སུ་མ་ཆད་ཆོས་སྐུའི་
དབྱིངས། །རང་གཞན་དག་པའི་སྣང་བར་རོ་གཅིག་པའི། །བརྩེ་ཆེན་བྱང་ཆུབ་
སེམས་ཀྱི་བཀྲ་ཤིས་ཤོག །
༈ཚོགས་མཆོད་བྱ་བར་འདོད་ན།
ཐོག་མར་རང་ཉིད་ཀྱིས་བཅོམ་ལྡན་
འདས་མའི་བདག་བསྐྱེད་རྫོགས་པར་བསྒོམས་ལ། ཚོགས་ཀྱི་གཏོར་མ་དང་ཤ་ཆང་སོགས་དངོས་གྲུབ་ཀྱི་
རྫས་རྣམས་ཚོགས་པར་བྱས་ལ། ནང་མཆོད་དང་མཆོད་རྫས། ཨོཾ་ཨཱཿཧཱུྃ་ཧ་ཧོ་ཧྲཱིཿ ལན་གསུམ་གྱིས་
བྱིན་གྱིས་བརླབས། རྡོར་དྲིལ་ཌཱ་མ་རུ་དང་བཅས་ཏེ་སྙན་འགྱུར་དབྱངས་དང་ལྡན་པས། ཨེ་མ་ཧོ་བདེ་
ཆེན་ལྷན་ཅིག་སྐྱེས་པའི་སྒྱུ་འཕྲུལ་གར། །བདེ་གཤེགས་སྲས་བཅས་ལྟོ་བར་སྨིན་
བྱེད་མར། །ཡོངས་བཞེངས་ལྷ་མོའི་ཀུན་བཟང་འོད་ཟེར་གྱིས། །སྣོད་བཅུད་དག་
པ་རབ་འབྱམས་ངོ་བོར་གྱུར། །ཐུགས་ཀའི་ཧཱུཾ་དང་ཧྲཱིཿཡིག་འབར་བའི་འོད། །
ལྕགས་ཀྱུ་ལྟ་བུས་རིག་བྱེད་དཀྱིལ་འཁོར་ཆེ། །འཁོར་ཚོགས་རྒྱ་མཚོར་བཅས་པ་
བླ་མ་དང་། །དབྱེར་མེད་སྤྱན་དྲངས་སེངྒེའི་གདན་ཁྲིར་བཞུགས། །སྒྱུ་མའི་གར་
མཁན་ལྟར་ཟློས་ཟག་མེད་ཀྱི། །བདུད་རྩིས་སྐྱབས་གསུམ་ཀུན་འདུས་